
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 224 

5 Απριλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διάλυση του αναπτυξιακού συνδέσμου «Κοινοτήτων Λί¬ 
μνης Νικ. Πλαστήρα». 1 

Κατάρτιση του ΟΕΥ του Δήμου ΝεστορΙου Ν. Καστοριάς. 2 
Παραχώρηση διαθεσίμου τεμαχίου στην Κοινότητα Μεσο¬ 
ποταμίας Ν. Καστοριάς. 3 


Σύσταση Αναπτυξιακής Επιχείρησης Κοινότητας Πάγων 

Νομού Κερκύρας. 

Ορισμός μελών Α/θμιας και Β/θμιας Επιτροπής Ελέγχου 
σταυλισμών και επιχειρήσεων επεξεργασίας ζωικών 


προϊόντων στη Νομ/κή Αυτ/ση Κέρκυρας. 5 

Σύσταση ίδιου νομικού προσώπου στο Δήμο Τσοτυλίου Ν. 
Κοζάνης με το όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑ¬ 
ΣΙΑΣ ΗΛΙΚΙΩΜΕΝΩΝ (ΚΑΠΗ)». 6 

Ίδρυση τμημάτων του τομέα της Συνεχιζόμενης Επαγγελ¬ 
ματικής Κατάρτισης στα Κ.Ε.Κ. Ελευσίνας - Βόλου - 

Ωραιοκάστρου. 7 

Σύσταση Τοπικής Υπηρεσίας ΟΑΕΔ στη Μύρινα Λήμνου, θ 
Σύσταση Τοπικής Υπηρεσίας ΟΑΕΔ στην Κάρπαθο. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. 4018 Ο) 


Διάλυση του αναπτυξιακού συνδέσμου «Κοινοτήτων Λίμνης 
Νικ. Πλαστήρα». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΑΡΔΙΤΣΑΣ 
Έχοντας υπόψη: 

1. Τις διατάξεις των άρθρων 211.212 και 214 του Δημοτι¬ 
κού και Κοινοτικού Κώδικα (Π.Δ. 410/95). 

2. Τις διατάξεις του άρθρου 29Α του Ν. 1558/85 σχετικά με 
τον έλεγχο δαπανών που προκαλούν οι κανονιστικές διοικητι¬ 
κές πράξεις. 

3. Την αριθμ. Β 23921/4.1.1988 απόφασή μας με την 
οποία συστήθηκε αναπτυξιακός σύνδεσμος με την επωνυμία 
«Α.Σ. Κοινοτήτων Λίμνης Νικ. Πλαστήρα» και αποτελείται από 
τις Κοινότητες: Καρβασαρά, Καρίτσας Δολόπων, Καροπλε- 
σίου, Καστανιάς, Κερασιάς, Λαμπερού, Μεσενικόλα, Μπελο- 
κομίτη, Μορφοβουνίου, Μοσχάτου, Νεοχωρίου, Πεζούλας και 
Φυλακτής και η οποία δημοσιεύτηκε στο ΦΕΚ 29/Β7 
28.1.1988. 

4. Τις διατάξεις του Π.Δ/τος 146/95 (ΦΕΚ 90Α7 
19.5.1995) με τις οποίες έχει συσταθεί στον Νομό Καρδίτσας 
το Συμβούλιο περιοχής της 11 ης Εδαφικής Περιφέρειας το 


οποίο περιλαμβάνει και τις Κοινότητες που συμμετέχουν στον 
αναπτυξιακό σύνδεσμο Κοινοτήτων λίμνης Νικ. Πλαστήρα. 

5. Την αριθμ. 1/9.2.1996 απόφαση του Διοικητικού Συμ¬ 
βουλίου του Αναπτυξιακού Συνδέσμου Κοινοτήτων Λίμνης 
Νικ. Πλαστήρα με την οποία διαπιστώνεται η αυτοδίκαια διά¬ 
λυση του συνδέσμου σύμφωνα με τις διατάξεις του άρθρου 
214 παρ. 2 του Π.Δ/τος 410/95 και καθίσταται καθολικός 
διάδοχός του το συμβούλιο περιοχής της 11 ης Εδαφικής Πε¬ 
ριφέρειας Νομού Καρδίτσας. 

6. Το γεγονός ότι ο αναπτυξιακός σύνδεσμος Κοινοτήτων 
Λίμνης Νικ. Πλαστήρα βρίσκεται μέσα στα όρια του συμβου¬ 
λίου περιοχής της 11 ης Εδαφικής περιφέρειας Νομού Καρδί¬ 
τσας. 

7. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού του 
αναπτυξιακού συνδέσμου Κοινοτήτων Λίμνης Νικ. Πλαστήρα, 
αποφασίζουμε: 

1. Επικυρώνουμε την αριθμ. 1 /96 απόφαση του Διοικητικού 
Συμβουλίου του αναπτυξιακού συνδέσμου Κοινοτήτων Λί¬ 
μνης Νικ. Πλαστήρα με την οποία διαπιστώνεται η αυτοδίκαια 
κατάργησή του, σύμφωνα με όσα αναφέρονται στο σκεπτικό 
της παρούσας. 

2. Η αριθμ. 2774/21.2.1996 απόφασή μας ανακαλείται. 

Η παρούσα να δημοσιευθεί στην Εφημερίδα της Κυβερνή- 
σεως. 

Καρδίτσα, 14 Μαρτίου 1996 

Ο Περ/κός Δ/ντής κ.α.α. 

ΕΜΜΑΝ. ΑΝΤΙΜΗΣΑΡΗΣ 

- ¥ - 

Αριθ. 2166 (2) 

Κατάρτιση του ΟΕΥ του Δήμου Νεστορίου Ν, Καστοριάς. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΑΣΤΟΡΙΑΣ 
Έχοντας υπόψη: 

1. Τις διατάξεις του άρθρου 8 παρ. 5 του Ν. 2307/1995 
«Προσαρμογή νομοθεσίας αρμοδιότητας Υπουργείου Εσωτε¬ 
ρικών στις διατάξεις για τη Νομαρχιακή Αυτοδιοίκηση και άλ¬ 
λες διατάξεις». 

2. Τις διατάξεις του αρθρ. 34 του Ν. 2190/94 «Βαθμολο¬ 
γικό Σύστημα διάρθρωσης θέσεων Δημοσίου και ΝΠΔΔ». 

3. Τις όμοιες του Π.Δ. 37α/1987 «Μερική επέκταση των 
διατάξεων που ισχύουν για τους δημοσίους υπαλλήλους και 
τους υπαλλήλους των άλλων ΝΠΔΔ και τους υπαλλήλους των 
ΟΤΑ», 

4. Την αρ. 53560/6.8.86 εγκύκλιο του Υπουργείου Εσωτε¬ 
ρικών σχετικά με την ψήφιση ΟΕΥ Δήμων και Κοινοτήτων. 








2250 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την αρ. 31 /95 απόφαση του Δημοτικού Συμβουλίου Δή¬ 
μου Νεστορίου σχετικά με την κατάρτιση και ψήφιση του 
ΟΕΥ. 

6. Τη σύμφωνη γνωμοδότηση του Υπηρεσιακού Συμβου¬ 
λίου των ΟΤΑ που διατυπώθηκε στο πρακτικό συνεδριάσεως 
αρ. 2/95, αποφασίζουμε: 

Εγκρίνουμε την αρ. 31/95 απόφαση Δ.Σ. Νεστορίου σχε¬ 
τικά με την κατάρτιση και ψήφιση του Οργανισμού Εσωτερι¬ 
κής Υπηρεσίας ως εξής: 

Άρθρο 1 

Η όλη υπηρεσία του Δήμου με το χαρακτήρα ΤΜΗΜΑ έχει 
ως εξής: 

Α' Διοικητική Υπηρεσία 
Β' Οικονομική Υπηρεσία 
Γ Τεχνική Υπηρεσία 

Άρθρο 2 

Γ ραφεία υπό την άμεση εποπτεία του Δημάρχου 
α) Γραφείο Δημάρχου και Δημοσίων Σχέσεων - Τύπου και 
Πληροφοριών - Εθιμοτυπίας και εκδηλώσεων - Κοινωνικής 
Μέριμνας - Λειτουργίας Πνευματικών Κέντρων. 

Γ ραφείο Διοικητικών και Οικονομικών Υπηρεσιών 
α) Γραφείο Δημοτικού Συμβουλίου και Δημαρχιακής Επι¬ 
τροπής - Προσωπικού δημοτικής περιουσίας - Πρωτοκόλλου 
και Διεκπεραιώσεως αρχείου - δακτυλογραφήσεως και παρα¬ 
βολής εγγράφων. 

β) Γ ραφείο Μητρώων, δημοτολογίων, Στρατολογίας και Λη¬ 
ξιαρχείου, λογιστηρίου, οικονομικής διαχείρισης, προσόδων, 
τελών και δικαιωμάτων, προμήθειας και διαχείρισης - Αποθή¬ 
κης υλικού και Μηχανοργάνωσης, λοιπών στοιχείων και λογι¬ 
στικής. 

Γραφείο Τεχνικής Υπηρεσίας 

α) Γραφείο καθαριότητας, οδοποιίας, ηλεκτροφωτισμού, 
προστασίας περιβάλλοντος, πρασίνου και παιδικών χαρών, 
μηχανικού εξοπλισμού και κίνησης οχημάτων, νεκροταφείων, 
κτηματολογίου και οικιστικής ανάπτυξης, γραφείο σχεδίου 
πόλεως και Πολεοδομικών εφαρμογών, ύδρευσης, άρδευ¬ 
σης, αποχέτευσης κ.ά. 

Άρθρο 3 

Οι θέσεις του προσωπικού του Δήμου διαρθρώνονται και 
διαβαθμίζονται ως: 

Α. θέσεις Διοικητικού Προσωπικού 
α) Κλάδου ΠΕΙ Διοικητικού (1) μία θέση με βαθμό Γ, Β', Α' ή 
ΤΕΙ. 

β) Κλάδοι κατηγορίας ΔΕ. 

Τέσσερις (4) θέσεις ΔΕΙ Διοικητικών Γ", Β', Α' για την γραμ¬ 
ματεία του Δήμου. 

Β. θέσεις Τεχνικού Προσωπικού 
α) Κλάδος ΠΕΙ ή ΤΕΙ Τεχνικού (1) μία θέση με βαθμό Γ, Β', 
Α\ 

β) Κλάδου κατηγορίας ΔΕ. 

Μία (1) θέση κλάδου ΔΕ30 υδραυλικού - καταγραφέα 
υδρομέτρων με βαθμό Γ, Β', Α' για την υπηρεσία ύδρευσης 
και άρδευσης του Δήμου. 

Μία (1) θέση κλάδου ΔΕ29 οδηγού αυτοκινήτου με βαθμό 
Γ', Β', Α'. 

γ) Κλάδοι κατηγορίας ΥΕ 

Μία (1) θέση προσωπικού καθαριότητας Κλάδου ΥΕ16 με 
βαθμό Δ', Γ'. 

Μία (1) θέση εργατοτεχνίτου γενικών καθηκόντων του κλά¬ 
δου ΥΕ16, Δ' προσωπικού καθαριότητας για εργασίες καθα¬ 
ρισμού εσωτερικών και εξωτερικών χώρων, επιμέλειας κή¬ 
πων, δενδροστοιχιών, υδρονομείς, καταμετρητές υδρομέ¬ 
τρων και άλλες βοηθητικές εργασίες. 


Γ. θέσεις Δασικού Προσωπικού 

α) Κλάδος Γεωπονικού Προσωπικού μία (1) θέση ΔΕ και μία 
(1) θέση ΥΕ. 

Αρθρο 4 

Προσωποπαγείς θέσεις και προσωρινές. 

Μία (1) θέση κατηγορίας ΔΕ Κλάδου Διοικητικού η οποία 
μόλις κενωθεί καταργείται. 

Αρθρο 5 

θέσεις Προϊσταμένων - Αμοιβή 

Για την κατάληψη των θέσεων προϊσταμένων θα κρίνονται 
υπάλληλοι της κατηγορίας ΠΕ και ΔΕ σύμφωνα με την διαδι¬ 
κασία του ως άνω Ν. 1586/1986, η δε αμοιβή του προσωπι¬ 
κού γίνεται σύμφωνα με τις διατάξεις του Ν. 1505/1984. 

Αρθρον 6 

Υπηρεσιακές Μεταβολές 

Η κατά το άρθρο I υπηρεσία τελών υπό την άμεση διεύ¬ 
θυνση του Δημάρχου. Η κατανομή του προσωπικού στα γρα¬ 
φεία γίνεται με απόφαση του Δημάρχου και σύμφωνα με τις 
υπηρεσιακές ανάγκες. 

Άρθρο 7 

Οι Τομείς αρμοδιότητας και τα αντικείμενα των γραφείων 
που αναφέρονται στο άρθρο 3 έχουν ως εξής: 

Α. Γ ραφεία υπό την άμεση εποπτεία του Δημάρχου 
α) Γ ραφείο Δημάρχου (Διοικητικοί Υπάλληλοι) 

Το προσωπικό του γραφείου αυτού λειτουργεί υπό την 
άμεση εποπτεία του Δημάρχου και επιμελείται για τα παρα¬ 
κάτω: 

Ρύθμιση επαφών Δημάρχου με όλους τους φορείς της Πο¬ 
λιτείας, Προγραμματισμού, συναντήσεων Δημάρχου με δημό¬ 
τες και κατοίκους του Δήμου. Παρακολούθηση προβλημάτων 
αυτών. Επικοινωνία με μαζικούς φορείς (οργανώσεις, συλλό¬ 
γους, σωματεία κ.λπ.). Τήρηση βιβλίων χορήγησης μεταλ¬ 
λείων, σύμφωνα με τον εγκεκριμένο κανονισμό. Τήρηση βι¬ 
βλίου αποφάσεων Δημάρχου, 

Δημοσίων Σχέσεων - Τύπου και Πληροφοριών - Εθιμοτυ¬ 
πίας και Εκδηλώσεων 
Επιμελείται για: 

Την προβολή δραστηριότητας Δήμου, τέλεση Πολιτικού 
Γάμου, οργάνωση τιμητικών γευμάτων, δεξιώσεων, διαλέ¬ 
ξεων και λοιπών εκδηλώσεων του Δήμου. Υποδοχή, φιλοξενία 
και οργάνωση ξενάγησης επισήμων επισκεπτών του Δήμου. 
Διοργάνωσή πολιτιστικών και αθλητικών εκδηλώσεων. Παρα¬ 
κολούθηση ιδιαίτερη για την οργάνωση των εθίμων του τόπου 
(Καρναβάλι, Μπουμπούνες, Τοιχιώτιδα και άλλοι καθιερωθέ- 
ντες θεσμοί των οικισμών μας. Φροντίδα για τη λειτουργία 
των Πνευματικών Κέντρων Δήμου Βίτσιου προς εκπλήρωση 
της αποστολής του, επιμέλεια για δημοσιεύσεις στον Τύπο 
σχετικά με τις δραστηριότητες του Δήμου. 

Τήρηση αρχείου των εκδηλώσεων του Δήμου με περιεχό¬ 
μενο: (προγράμματα, διαφημιστικό υλικό, σχετικές δημοσιεύ¬ 
σεις, φωτογραφίες κ.λπ.) φροντίδα για την ανάπτυξη ενδια¬ 
φέροντος των δημοτών για να συ μμετέχουν ενεργά στις ενέρ¬ 
γειες και εκδηλώσεις του δήμου. 

Λειτουργίας Πολιτιστικών Κέντρων 
Το γραφείο αυτά θα φροντίζει και θα παρακολουθεί την όλη 
λειτουργία των Πνευματικών Κέντρων και Πολιτιστικών Κέ¬ 
ντρων. 

Κοινωνικής Μέριμνας 

Επιμελείται για κάθε θέμα κοινωνικής πρόνοιας την οποία 
προσφέρει ο Δήμος. Επιμελείται για τις κάθε είδους υλικές 
παροχές του Δήμου προς κοινωφελή ιδρύματα ή ενδεείς δη¬ 
μότες (τρόφιμα, φάρμακα, γάλα κ.λπ.). Έχει την ευθύνη της 
συγκέντρωσης εθελοντικών εισφορών των συνδημοτών μας 

σε περιπτώσεις έκτακτης ανάγκης {πόλεμοι, θεομηνίες, σει¬ 
σμούς κ.λπ.) που κάνουν επιτακτική την ανάγκη της οργάνω¬ 
σης βοήθειας. Επιμελείται για τη διεξαγωγή εράνων. Εισηγεί- 
ται για τη σύσταση, οργάνωση και λειτουργία Δημοτικών Νομι¬ 
κών Προσώπων και ιδρυμάτων κοινωνικής πρόνοιας. 

3. Γραφεία Διοικητικών - Οικονομικών Υπηρεσιών 

α) Γ ραφείο Δημοτικού Συμβουλίου (Διοικητικοί Υπάλληλοι) 

Συγκεντρώνει τα έγγραφα, αναφορές, αιτήσεις κ.ά. που 
απευθύνονται στο δημοτικό συμβούλιο και φροντίζει για τις 
σχετικές ενέργειες. Διατυπώνει την ημερήσια διάταξη των 
συνεδριάσεων του Δ.Σ. σε συνεργασία με τον πρόεδρο του 
Δ.Σ. και φροντίζει για την εμπρόθεσμη επίδοση των σχετικών 
προσκλήσεων στα μέλη του. 

Ζητά από τις υπηρεσίες κάθε στοιχείο που να είναι χρήσιμο 
για τα θέματα του Δ.Σ. και οι οποίες υποχρεούνται να τα πα¬ 
ρέχουν στο συντομώτερο δυνατό χρόνο. Όταν δεν έχει συ¬ 
μπληρώσει τα απαιτούμενα στοιχεία κάποιο θέμα δεν πρέπει 
να το περιλαμβάνει στην Ε.Δ. του Δ.Σ. Συνεργάζεται με το Νο¬ 
μικό Σύμβουλο για τη νομότυπη διατύπωση των πρακτικών 
των συνεδριάσεων και των αποφάσεων του Δ.Σ. Καταχωρεί τα 
πρακτικά στα κατά νόμο βιβλία και περίληψη των αποφάσεων 
στα ευρετήρια. Φροντίζει για την εμπρόθεσμη δημοσίευση 
και υποβολή των παραπάνω αποφάσεων στη Νομαρχία για 
έγκριση και μετά την επιστροφή τους από τη Νομαρχία κοινο¬ 
ποιεί αυτές στις αρμόδιες υπηρεσίες για τις παραπέρα ενέρ¬ 
γειες. 

Δημαρχιακής Επιτροπής 

Συγκεντρώνει τα έγγραφα, αιτήσεις κ.λπ. που απευθύνο¬ 
νται στην Δ. Ε. και φροντίζει για τις σχετικές ενέργειες. Διατυ¬ 
πώνει την ημερήσια διάταξη των συνεδριάσεων της Δ.Ε. και 
φροντίζει για την εμπρόθεσμη επίδοση των σχετικών προ¬ 
σκλήσεων στα μέλη του. Ζητά από τις υπηρεσίες κάθε στοι¬ 
χείο που είναι χρήσιμο για τα θέματα της Δ.Ε. και οι οποίες 
υποχρεούνται στο συντομώτερο δυνατό χρόνο. Όταν δεν έχει 
συμπληρώσει τα απαιτούμενα στοιχεία για κάποιο θέμα δεν 
πρέπει να το περιλαμβάνει στην Ε.Δ. του Δ.Σ. 

Συνεργάζεται με το Νομικό Σύμβουλο για τη νομότυπη δια¬ 
τύπωση των πρακτικών των συνεδριάσεων και των αποφά¬ 
σεων της Δ.Ε. Καταχωρεί τα πρακτικά στα κατά νόμο βιβλία 
και περίληψη των αποφάσεων στα ευρετήρια. 

Φροντίζει για την εμπρόθεσμη δημοσίευση και υποβολή 
των παραπάνω αποφάσεων στη Νομαρχία για έγκριση και 
μετά την επιστροφή τους από τη Νομαρχία κοινοποιεί αυτές 
στις αρμόδιες υπηρεσίες για τις παραπέρα ενέργειες. 

Προσωπικού: 

Φροντίζει για την κανονική τήρηση των ατομικών φακέλλων 
- καρτελλών των υπαλλήλων, των συν/χων του Δήμου, καθώς 
και του ημερομισθίου προσωπικού και των κάθε μορφής ερ¬ 
γαζομένων που απασχολούνται στο Δήμο. Φροντίζει για το 
διορισμό, τις προαγωγές, άδειες, ποινές και όλες γενικά τις 
υπηρεσιακές μεταβολές του προσωπικού και ενημερώνει 
σχετικά τους ενδιαφερομένους. Φροντίζει για την τήρηση του 
βιβλίου μητρώου υπαλλήλων και του μητρώου ημερομισθίου 
προσωπικού. Τηρεί μισθαλογικό μητρώο των υπηρετούντων 
εργατοϋπαλλήλων και συντ/χων του Δήμου καθώς και των 
ημερομισθίων εργατών των συνεργείων και παρέχει στη μη¬ 
χανογραφική υπηρεσία κάθε απαραίτητο στοιχείο για τη σύ¬ 
νταξη των μισθοδοτικών καταστάσεων. 

Συνεργάζεται με τους συνδικαλιστικούς εκπροσώπους των 
εργαζομένων για κάθε θέμα που τους αφορά. 

Δημοτικής Περιουσίας: 

Τηρεί βιβλίο της κινητής και ακινήτου περιουσίας (μητρώου 
οχημάτων, μηχανημάτων, λοιπού τεχνικού εξοπλισμού, βιβλίο 
ατελούς εισαγωγής οχημάτων - μηχανημάτων κ.λπ., θέση 
άρση, κυκλοφορία των οχημάτων, εκποίηση αυτών σύμφωνα 
με τις εκάστοτε διατάξεις) σε συνεργασία με το αρμόδιο 
τμήμα της Τεχνικής Υπηρεσίας. 


Πρωτοκόλλου, διεκπεραίωσης και αρχείου: 

Φροντίζει για την κανονική τήρηση του γενικού πρωτοκόλ¬ 
λου εισερχομένων και εξερχομένων εγγράφων, συσχετίζει 
αυτά και αφού τα καταχωρήσει στα βιβλία διανομής τα παρα- 
δίδει στα αρμόδια γραφεία για ενέργεια. Φροντίζει για την κα¬ 
νονική διεκπεραίωση των εξερχομένων εγγράφων και παρα- 
δίδει τα σχέδια αυτών στο Αρχείο. Ενεργεί τις κοινοποιήσεις, 
δημοσιεύσεις και τοιχοκολλήσεις. Παραλαμβάνει τα σχέδια 
των εξερχομένων εγγράφων ταξινομεί αυτά σε θυρίδες και 
φακέλλους του αρχείου και εκδίδει μετά από έγκριση του 
Προϊσταμένου τα ζητούμενα αντίγραφα εγγράφων κ.λπ. Πα¬ 
ρακολουθεί την Εφημερίδα της Κυβερνήσεως και τις Εγκύ¬ 
κλιες Διαταγές Νομαρχίας και Υπουργείων. Φροντίζει για την 
εκκαθάριση του Αρχείου, 

Δακτυλογράφησης και παραβολής εγγράφων 

Δακτυλογραφεί τα έγγραφα της Υπηρεσίας και κάθε υπη¬ 
ρεσιακό κείμενο Καταστάσεις, πίνακες, εκθέσεις κ.λπ. Πα¬ 
ραβάλλει αυτά και τα επιστρέφει στα αρμόδια γραφεία με 
υπογραφή παραβολής. Δακτυλογραφεί μεμβράνες όταν είναι 
απαραίτητη η πολυγράφηση εγγράφων. Εκδίδει φωτοαντί¬ 
γραφα εγγράφων και κειμένων. 

Μητρώων, Στρατολογίας και Δημοτολογίων: 

Φροντίζει για τη σύνταξη των μητρώων αρρένων και άλες 
τις μεταβολές τους (εγγραφή αδήλωτων, αλλαγή επωνύμου, 
προσθήκες κυρίου ονόματος, πατρωνύμου κ.λπ.). Καταρτίζει 
τους στρατολογικούς πίνακες και φροντίζει για την παρου¬ 
σίασή των στις Ένοπλες Δυνάμεις, Συντάσσει, τηρεί και φυ¬ 
λάσσει υπεύθυνα. 

Εκδίδει τα πιστοποιητικά ηλικίας, οικογενειακής κατάστα¬ 
σης, ταυτοπροσωπίας κ.λπ. Τηρεί για κάθε οικογενειακό φά- 
χελλο με τα σχετικά δικαιολογητικά δημοτολογίου και μη¬ 
τρώου αρρένων. Διεξάγει την αλληλογραφία που έχει σχέση 
με το αντικείμενο αυτό. Τηρεί και ενημερώνει τους εκλογι¬ 
κούς καταλόγους του Δήμου και εκδίδει τα σχετικά πιστοποι¬ 
ητικά. 

Ληξιαρχείου: 

Φροντίζει για την τήρηση όλων των ληξιαρχικών βιβλίων και 
ευρετηρίων και εκδίδει αντίγραφα αυτών. Τηρεί την αλληλο¬ 
γραφία του Γ ραφείου αυτού σύμφωνα με το Νόμο «Περί λη¬ 
ξιαρχικών πράξεων». Αποστέλλει αντίγραφα των ληξιαρχικών 
πράξεων για τα βαπτισθέντα παιδιά στο γραφείο δημοτολο¬ 
γίου για ενημέρωση. Ανακοινώνει τα γεγονότα αυτά για τους 
ετεροδημότες στους Δήμους και Κοινότητες της εγγραφής 
των. Ανακοινώνει τους θανάτους στα Στρατολογικά γραφεία 
και στο γραφείο Στρατολογίας του Δήμου για την διαγραφή 
των θανόντων. Συντάσσει ατομικά δελτία θανόντων για χρήση 
του οικονομικού Εφόρου και δελτία γεννήσεων, γόμων και 
θανάτων για τη Στατιστική Υπηρεσία. Έχει την ευθύνη για 
όλες τις διατυπώσεις, έκδοση πιστοποιητικών κ.λπ. για την 
τέλεση πολιτικών γόμων, τηρεί σχετικό αρχείο τελεσθέτων 
γόμων. 

Β. γ) Γ ραφείο Λογιστηρίου 

Φροντίζει για την πιστή εφαρμογή των διατάξεων «Περί Οι¬ 
κονομικής Διοίκησης και Λογιστικού των Δήμων*. Τηρεί το βι¬ 
βλίο των ειδικών λογαριασμών εσόδων - εξόδων. Συντάσσει 
τον πρόυπλογισμό κάθε ετήσιας χρήσης και τον παρακολου¬ 
θεί. Παρακολουθεί τις πιστώσεις του σκέλους των εξόδων 
του προϋπολογισμού και φροντίζει για την έγκαιρη ενίσχυση 
αυτών που είναι οε ανεπάρκεια (με αναμόρφωση του προϋπο¬ 
λογισμού). 

Τηρεί τα βιβλία του Δήμου που προβλέπονται στην αρμο- 
διδτητά του και ελέγχει τη συμφωνία τους με τα αντίστοιχα βι¬ 
βλία του Ταμείου (καθολικό, ημερολόγιο) και της Τεχνικής 
Υπηρεσίας (βιβλίο έργων). Ελέγχει τα υποβληθέντα από τις 
Υπηρεσίες δικαιολογητικά για την έκδοση των χρηματικών 
ενταλμάτων πληρωμών, μέσα στα όρια των πιστώσεων του 
εγκεκριμένου προϋπολογισμού, σύμφωνα με τις διατάξεις 

του Δ.Κ.Κ. Τηρεί για κάθε έσοδο και έξοδα του Προϋπολογι¬ 
σμού φακέλλους που να περιλαμβάνουν όλα τα αναγκαία 
στοιχεία. Συγκεντρώνει τα στοιχεία για την εμπρόθεσμη από¬ 
δοση λογαριασμού από τον Δήμαρχο στο Δ.Σ. για έργα και 
προμήθειες που εκτελούνται με απευθείας ανάθεση και τη¬ 
ρεί το ανάλογο βιβλίο απόδοσης λογαριασμού. Συντάσσει τις 
καταστάσεις πληρωμής του. 

Συντάσσει τις καταστάσεις του εργατοτεχνικού προσωπι¬ 
κού. 

Δημοτικών Προσόδων, φορολογητέας ύλης, δημοτικών τε¬ 
λών - δικαιωμάτων: 

Επεξεργάζεται προτάσεις γαι τη βελτίωση των κάθε είδους 
προσόδων του Δήμου θέτοντας αυτές αρμοδίως. Μεριμνά για 
τον φόρο ακαλύπτων χώρων και το τέλος παρεπιδημούντων. 
Συγκεντρώνει τις ασκούμενες προσφυγές και τις στέλνει στα 
αρμόδια φορολογικά διακαστήρια. Φροντίζει για την συγκέ¬ 
ντρωση στοιχείων που είναι απαραϊτηση για τη σύνταξη των 
βεβαιωτικών καταλόγων. Κοινοποιεί αποσπάσματα βεβαιωτι¬ 
κού καταλόγου, αποφάσεων Δημάρχου και λοιπών ειδοποιή¬ 
σεων, που έχουν σχέση με τα οικονομικά του Δήμου. Ελέγχει 
την φορολογητέα ύλη και βεβαιώνει φόρους, τέλη, εκδίδει 
άδειες, φέιγ βολάν, αφισσοκολλήσεων, πεζοδρομίων, μικρο- 
πωλιτών κ.λπ. Επιμελείται για την εκμίσθωση & εκμετάλευση 
των αστικών και αγροτικών ακινήτων και συνεργάζεται με το 
γραφείο Δημοτικής Περιουσίας. Τηρεί τα προβλεπόμενα λο¬ 
γιστικά βιβλία εσόδων. Παρακολουθεί και παραδίδει στα αρ¬ 
μόδια γραφεία τα γραμμάτια εισπράξεων (διπλότυπα και υπη¬ 
ρεσιακά σημειώματα). 

Προμηθειών - Διαχείρησης - Αποθήκης Υλικού: 

Φροντίζει για τις προμήθειες ειδών και υλικών για τις ανά¬ 
γκες των Υπηρεσιών του Δήμου και τη νόμιμη παραλαβή αυ¬ 
τών από την επιτροπή παραλαβής. Συγκεντρώνει τα δικαιολο- 
γικά κάθε προμήθειας, συντάσσει τα πρωτόκολλα παραλαβής 
των διαφόρων υλικών και τα παραδίδει στο Λογιστήριο του 
Δήμου για την έκδοση των ενταλμάτων πληρωμής. Φροντίζει 
για την διενέργεια των τακτικών και πρόχειρων διαγωνισμών 
προμηθειών καθώς και για την απ’ ευθείας και χωρίς διαγωνι¬ 
σμό προμήθεια. Συντάσσει τα συμφωνητικά προμηθειών. Πα- 
ραλαμβάνει τα τιμολόγια και τηρεί βιβλίο εισερχομένων τιμι- 
λογιών και κατρέλες υλικών. Τηρεί και ενημερώνει τα από το 
Νόμο προβλεπόμενα βιβλία. Τηρεί βιβλίο και έχει την ευθύνη 
για την φύλαξη αντικειμένων και των μηχανημάτων του Δή¬ 
μου. 

Μηχανογράφησης, λοιπών στοιχείων & Στατιστικής: 

Φροντίζει για την μελέτη και την εφαρμογή της μηχανογρά¬ 
φηση στοιχείων για τα αντικείμενα των προσφερομένων υπη¬ 
ρεσιών του Δήμου και εισηγείται για την επέκταση της μηχα¬ 
νογράφησης σε άλλους τομείς δραστηριότητας του Δήμου. 
Επιμελείται για την εκπόνηση των μελετών, προγραμμάτων 
κλπ. Αν η εκπόνηση των προγραμμάτων δεν είναι δυνατή από 
τις υπηρεσίες, έχει την ευθύνη για την επεξεργασία των στοι¬ 
χείων και εισηγείται την ανάθεση των αντιστοίχων προγραμ¬ 
μάτων κλπ. 

Βδ. Γραφείο Καθαριότητας - Οδοποιίας: 

Το γραφείο αυτό: Μεριμνά για την περισυλλογή των απορ- 
ριμάτων με το σκούπισμα των οδών πλατειών και όλων των 
κοινοχρήστων χώρων, πάρκων , παιδικών χαρών, και την απο¬ 
κομιδή των απορριμάτων από σπίτια, γραφεία και καταστή¬ 
ματα. 

Φροντίζει για την μεταφορά τους στο τόπο της απόθεσης 
και την υγειονομική ταφή τους, σύμφωνα με τους κανόνες 
υγιεινής. Μετά την ταφή των απορρημάτων φροντίζει για την 
απολύμανση του χώρου με τα κατάλληλα φάρμακα, σύμφωνα 
με τις υποδείξειςτου Υγειονομικού Κέντρου. Επίσης φροντί¬ 
ζει για την άμεση απομάκρυνση και ταφή τυχόν σκοτωμένων 
ζώων από τους δρόμους της πόλης προς αποφυγή δυσφορίας 
και για προστασία της δημόσιας υγείας, Στις αρμοδιότητες 
του γραφείου αυτού υπάγεται ο ειδικός ευπρεπισμός της πό¬ 


λης κατά τις εορταστικές εκδηλώσεις θρησκευτικών ή εθνι¬ 
κών γιορτών (ασβέστωμα κρασπέδων, καθαρισμός αφισο¬ 
κολλήσεων, απομάκρυνση αντικειμένων από τους κεντρικούς 
δρόμους για την άψογη εμφάνιση της πόλης). 

Μεριμνά για τον καθαρισμό και την απολύμανση των δημοτι¬ 
κών οχετών και τον καθαρισμό των Δημοτικών αγορών. 
Φροντίζει για το κατάβρεγμα των οδών και πλατειών της πό¬ 
λης, κατά τους καλοκαιρινούς μήνες. Συνεργάζεται με το γρα¬ 
φείο κίνησης για την εξασφάλιση των αναγκαίων αυτ/των και 
μηχ/των της αποκομιδής των απορριμάτων. Επίσης έχει την 
ευθύνη για την απομάκρυση μεγάλων αχρήστων αντικειμένων 
από τους δρόμους της πόλης με ειδικά αυτ/τα. 

Μεριμνά για την κατασκευή - συντήρηση τών οδών κλιμακω¬ 
τών οδών, πεζοδρομίων, τοίχων αντιστήριξης πλατειών κλπ. 
Ηλεκτροφωτισμού: 

Το γραφείο αυτό: Επιμελείται για τη συντήρηση του δημοτι- 
κόύ φωτισμού (αλλαγή λαμπτήρων, συντήρηση των υπογείων 
γραμμών συντήρηση φωτ/κων σωμάτων επί στύλων ΔΕΗ, 
χρονοδιακόπτης, φωτοκύταρα, συντήρηση εορταστικού φω¬ 
τισμού, γιρλάντες κλπ. καθώς και για την κανονική λειτουργία 
κάθε ηλεκτρολογικής εγκατάστασης του Δήμου. Εισηγείται 
στον τμηματάρχη της τεχνικής υπηρεσίας τη επέκταση και 
βελτίωση των δικτυών και για την προμήθεια των φωτ/κων 
σωμάτων και των αναγκαίων ανταλλακτικών υλικών. Επιμελεί¬ 
ται του προγράμματος για το άναμμα και το σβύσιμο του δημο¬ 
τικού φωτισμού και έχει την ευθύνη για την τήρηση του προ¬ 
γράμματος. 

Φροντίζει για την καλή λειτουργία των φωτιστικών σηματοδο¬ 
τών. 

Προστασίας Περιβάλλοντος, πρασίνου και παιδικών χαρών: 

Φροντίζει για την προστασία του βιολογικού πλούτου της 
λίμνης (πτηνά κλπ). 

Επισημαίνει συγκεντρώνει στοιχεία και ελέγχει δια των οργά¬ 
νων του τις πηγές ρύπανσης του χερσαίου λιμναίου και ατμο¬ 
σφαιρικού χώρου (λύματα, απόβλητα, αερολύματα, τοξικές 
ουσίες, μικροβικές μολύνσεις, ηχορυπάνσεις κλπ). Φροντίζει 
για την πληροφόρηση των συνεπειών της ρύπανσης δίνοντας 
στους δημότες σωστές κατευθύνσεις. Αναφέρει κάθε πηγή 
ρύπανσης, προτείνει μέσα αντιμετώπισης και υπολογίζει τη 
δαπάνη για την επανόρθωση εφ' όσον γίνεται. 

Φροντίζει και εισηγείται για τη σύνταξη μελετών που απαι¬ 
τούνται για τη διαμόρφωση, εγκατάσταση, προμήθεια υλικών, 
συντήρηση των παιδικών χαρών και του πρασίνου σε όλους 
τους κοινόχρηστους δημοτικούς χώρους. Επιμελείται των με- 
λέτων αυτών και επιβλέπει τη σωστή εκτέλεση και πιστή 
εφαρμογή των εργασιών. Όταν οι μελέτες αυτές αναθέτονται 
σε γραφεία μελετητών συνεργατών του Δήμου τους παρέχει 
όλα τα απαιτούμενα στοιχεία. 

Μηχανικού εξοπλισμού και κίνησης οχημάτων: 

Έχει την υπευθυνότητα της τήρησης των από το Νόμο προ- 
βλεηομένων βιβλίων για όλα τα οχήματα (Μητρώο αυτοκινή¬ 
των - κίνησης επισκευών κλπ). Επιμελείται για τη συντήρηση 
και επισκευή όλων των μηχανημάτων του Δήμου και έχει την 
ευθύνη των κινήσεων τους. Μεριμνά για την προμήθεια των 
αναγκαίων εργαλείων ανταλλακτικών κλπ. και των καυσίμων 
και των λιπαντικών) λάδια, γράσσα, κλπ) Εισηγείται για την 
ασφάλιση του αναγκαίου προσωπικού για την επάνδρωση του 
γραφείου και για την προμήθεια μηχανημάτων. 

Νεκροταφείου: 

Τηρεί από το Νόμο προβλεπόμενα βιβλία, Ενεργεί τη βε¬ 
βαίωση και είσπραξη υπέρ του Δήμου τελών και δικαιωμάτων 
από τη λειτουργία του Νεκροταφείου, Έχει την ευθύνη για 
την διάνοιξη τάφων, σύμφωνα με κατηγορίες. 

Μεριμνά για την καθαριότητα του Νεκροταφείου, την καλ¬ 
λιέργεια και την συντήρηση του πρασίνου καθώς και την συ¬ 
ντήρηση των υγειονομικών διατάξεων. 

Ύδρευσης, Αρδευσης, Αποχέτευσης: 

Το γραφείο αυτό επιμελείται για την συντήρηση της δημοτι¬ 
κής ύδρευσης άρδευσης και αποχεύτεσης καθώς και για τη 
κανονική λειτουργία κάθε ηλεκτρολογικής εγκατάστασης 
(αντλιοστάσια). Εισηγήται στην τεχνική υπηρεσία την επέ¬ 
κταση και βελτίωση των δικτύων και για την προμήθεια διαφό¬ 
ρων σχετικών υλικών. Επιμελείται και φροντίζει για την καλή 
λειτουργία προγράμματος (άρδευσης, ύδρευσης κ.α.) μερι¬ 
μνά νια τις δειγματολειψίες του πόσιμου νερού του Δήμου και 
εισηγήται για κάθε αντιμετώπιση διαφόρων προβλημάτων 
αχετικά με τις παραπάνω υπηρεσίες. 

Αρθρο 8ο 

Πληρωμή θέσεων - πειθαρχικό Δίκαιο - Χρόνος Εργασίας - 
Καθήκοντα - Υποχρεώσεις 

Τα του διορισμού των καθηκόντων του χρόνου εργασίας 
της αστικής ευθύνης, των δικαιωμάτων, των αδειών, των με¬ 
ταβολών υπηρεσιακής κατάστασης, το προβάδισμα, τις ποι¬ 
νές, τη λύση της υπαλληλικής σχέσης, την ιατροφαρμακευ¬ 
τική περίθαλψη τα έξοδα κηδείας, μονίμων υπαλλήλων που 
προβλέπονται από τον Ο.Ε.Υ. ρυθμίζοντας από τις διατάξεις 
του Ν. 1188/1981 και των διαταγμάτων που εκδίδονται οε 
εκτέλεση αυτού του νόμου, με σκοπό τη προαγωγή των συμ¬ 
φερόντων και την εξυπηρέτηση των πολιτών του Δήμου. 

Αρθρο 9ο 

Από την απόφαση αυτή προκύπτει δαπάνη σε βάρος του 
προυπ/σμού του Δήμου ύψους 32.500.000 δρχ. ετησίως. Ο 
Οργανισμός ισχύει από τη δημοσίευση του στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Καστοριά, 19 Μαρτίου 1996 
Ο Περιφερειακός Διεθυντής 
ΒΑΣΙΛΗΣ ΓΙΟΥΜΑΤΖΙΔΗΣ 

-♦- 

Αριθ. ΚΗ/570 (3) 

Παραχώρηση διαθεσίμου τεμαχίου στην Κοινότητα Μεσοπο¬ 
ταμίας Ν. Καστοριάς. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΑΣΤΟΡΙΑΣ 
Έχοντας υπόψη: 

1. Τις διατάξεις του άρθρου 123 παρ. 10 του Αγροτικού 
Κώδικα, όπως αυτές τροποποιήθηκαν με την παρ. 6 του Ν. 
994/79, με τις οποίες παρέχεται η δυνατότητα παραχωρή- 
σεως ή διαθεσίμων εκτάσεων προς το Δημόσιο, δωρεά και 
κατά πλήρη νομή και κυριότητα για την εκπλήρωση κοινοφε- 
λών σκοπών. 

2. Τις διατάξεις του άρθρου 4 του Ν. 2240/94. 

3. Τα από 4.12.1995 αίτημα της Κοινότητας Μεσοποτα¬ 
μίας για την παραχώρηση του αριθμ. 278 διαθεσίμου τεμαχίου 
εκτάσεως 4.750 τ.μ. προκειμένου να προβεί στην ανέγερση 
οικήματος για την μετεγκατάσταση του ΚΥΑΦ (Κέντρο Υπο¬ 
δοχής Αλλοδαπών Φυγάδων). 

4. Τα κτηματολογικά στοιχεία, πίνακες και διαγράμματα 
του αναδασμού έτους 1968 - 69 στα οποία εμφανίζονται τα 
πιό πάνω τεμάχια σαν διαθέσιμα, σε συνδιασμό με την υπ’ 
αριθ.μ ΚΗ/1245 π.ε./96 Α.Π.Δ. 

5. Το αριθμ. ΚΗ/247/26.1.1996 έγγραφο της Δ/νσης Κα¬ 
στοριάς, το αριθμ. ΚΟ/2833/9.1.1996 έγγραφο του τμήμα¬ 
τος Πολεοδομίας και ΠΕ Καστοριάς, το αριθμ. ΔΥΠ/4146/ 
95/12.1.1996 έγγραφο της Δ/νσης Υγείας Πρόνοιας Καστο¬ 
ριάς, το αριθμ. Φ. 9.5/119/9.1.1996 του Ελληνικού Οργανι¬ 
σμού Κεντρικής και Δυτικής Μακεδονίας, το αριθμ. 5/ 
7.1.1996 έγγραφο του Τμήματος Τοπογραφικής Καστοριάς, 
το αριθμ. 3641/15.1.1996 έγγραφο της 11ης Εφορείας 
Προϊστορικών και Κλασσικών Αρχαιοτήτων Έδεσσας, με τα 


οποία μας γνωρίζουν ότι δεν έχουν αντίρρηση για την αιτού- 
μενη παραχώρηση. 

6. Τις διατάξεις του Ν.Δ. 1189/72, αποφασίζουμε: 

I. Παραχωρούμε κατά πλήρη και κυριότητα το αριθμ. 278 
διαθέσιμο τεμάχιο αγρ/τος Μεσοποταμίας, στην ομώνυμη 
Κοινότητα, χωρίς την υποχρέωση καραβολής τιμήματος ή άλ¬ 
λης αποζημίωσης χρήσης, για την ανέγερση οικήματος το 
οποίο θα χρησιμοποιηθεί για τη ν μετεγκατάσταση του ΚΥΑΦ. 
II. Η απόφαση αύτή έχει θέση οριστικού τίτλου κυριότητας και 
μεταγράφεται με την φροντίδα των εδιαφερομένων μετά την 
δημοσίευση της στην εφημερίδα της Κυβερνήσεως και θα 
ανακληθεί αν δεν πραγματοποιηθεί ο σκοπός για τον οποίο 
γίνεται η παραχώρηση. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Καστοριά, 22 Φεβρουάριου 1996 
Ο Περιφερειακός Διεθυντής 
ΒΑΣΙΛΗΣ ΓΙΟΥΜΑΤΖΙΔΗΣ 

-♦- 

Αριθ. ΕΣ/1858 (4) 

Σύσταση Αναπτυξιακής Επιχείρησης Κοινότητας Πάγων Νο¬ 
μού Κέρκυρας. 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ Ν. ΚΕΡΚΥΡΑΣ 
Έχοντας υπόψη: 

1. Τις διατάξεις των άρθων 227-284 και 291 του Δ.Κ.Κ. 
(Π.Δ. 410/95). 

2. Την υπ’ αριθ. 25027/9.4.84 απόφαση του Υπ. Εσωτερι¬ 
κών ΦΕΚ 244/10.4.84, Τεύχος Β'). 

3. Την υπ’ αριθ. 19/95 απόφαση του Κοινοτικού Συμβου¬ 
λίου Πάγων. 

4. Τη σχετική οικονομοτεχνική μελέτη και την από 
28.2.1996 θετική έκθεση αξιολόγησής της, αποφασίζουμε: 

1. Ιδρύεται στην Κοινότητα Πάγων Νομού Κέρκυρας, Κοι¬ 
νοτική Επιχείρηση με την επωνυμία «Αναπτυξιακή Αγίου Γε¬ 
ωργίου Βορειοδυτικής Κέρκυρας» και την συντομογραφία 
«ΑΝ. ΑΓ». 

2. Η σύσταση και η λειτουργία της είναι σύμφωνη με τις δια¬ 
τάξεις περί αμιγών δημοτικών Επιχειρήσεων των άρθρων 277 
κ.ε. του Π.Δ. 410/95 περί Δημοτικού και Κοινοτικού Κώδικα, 
της απόφασης του Υπουργού Εσωτερικών 25027/84, όπως 
εκάστοτε ισχύει και του άρθρου 29 του Ν. 1558/85 όπως τρο¬ 
ποποιήθηκε από το άρθρο 27 του Ν. 2081/92. 

3. Οι καταστατικοί σκοποί της Επιχείρησης είναι: 

α. η ένταξη σε Κοινοτικά Προγράμματα και Κοινοτικές 
Πρωτοβουλίες δραστηριοτήτων της Κοινότητας, η εκτέλεση 
προγραμμάτων με Κοινοτική ή άλλη συγχρηματοδότηση. 

β. η ποιοτική αναβάθμιση των παρεχομένων υπηρεσιών και 
η υποβοήθηση της Κοινότητας Πάγων στο αναπτυξιακό της 
έργο και η συμβολή της στην τοπική και περιφερειακή ανά¬ 
πτυξη. 

γ, η βελτίωση της είσπραξης των από το νόμο προβλεπόμε- 
νων εσόδων της Κοινότητας και η εκπόνηση προγραμμάτων 
ανταποδοτικών τελών. 

δ. η αξιοποίηση της παραλιακής ζώνης της Κοινότητας με 
την υλοποίηση έργων ανάπλασης και εξωραϊσμού της ανάδει¬ 
ξης και προστασίας του περιβάλλοντος, υποβοήθησης της 
καθαριότητας και του ηλεκτροφωτισμού, λειτουργία αναψυ- 
κτηρίων, οργανωμένων παραλιών κ.λπ. 

ε. η υποστήριξη των τοπικών πολιτιστικών δραστηριοτή¬ 
των. 

στ. η εκπόνηση και υλοποίηση αναπτυξιακών ή επενδυτι¬ 
κών προγραμμάτων και εν γένει, η άσκηση επιχειρηματικής 
και εμπορικής δραστηριότητας με την δυνατότητα εκμίσθω- 
σης ή ανέγερσης τουριστικών μονάδων, δημιουργίας συστή- 

ματος κρατήσεων, υποβοήθηση και συμμετοχή σε μικτά προ¬ 
γράμματα με ιδιωτικές επιχειρήσεις. 

ζ. η εκπόνηση και εφαρμογή προγραμμάτων και μέτρων 
τουριστικής ανάπτυξης, λειτουργία γραφείων πληροφόρη¬ 
σης, εκδόσεις, συμμετοχή σε τουριστικές εκθέσεις προβολής 
της περιοχής, παροχή πληροφόρησης και ξενάγησης προς 
τους επισκέπτες της περιοχής κ.λπ. 

η. η υποστήριξη με αμοιβή, άλλων κοινοτήτων, συλλοργικών 
οργάνων της Τοπικής Αυτοδιοίκησης (συνδέσμων, συμβου¬ 
λίων περιοχής), του κοινωνικού τομέα (συλλόγων, σωματείων 
κ.λπ) ή ιδιωτών σε αντίστοιχες με τους σκοπούς της Επιχείρη¬ 
σης ενέργειες και δράσεις. 

θ. η συμμετοχή σε άλλες επιχειρήσεις των ΟΤΑ Α' και Β' 
βαθμού, αλλά και η συμμετοχή σε μικτές με ιδιώτες επιχειρή¬ 
σεις με στόχο την ανάπτυξη της ευρύτερης περιοχής ή και 
ολόκληρου του Νομού Κέρκυρας. 

4. Το Διοικητικό Συμβούλιο (Δ.Σ.) της ΑΝ.Α,Γ. προβλέπεται 
να αποτελείται από εννέα (9) μέλη, τα οποία θα οριστούν (μαζί 
με τους αναπληρωτές τους), από το Κοινοτικό Συμβούλιο, 
έπειτα από την «νομιμοποίηση» της Επιχείρησης. Από το Κοι¬ 
νοτικό Συμβούλιο θα οριστεί επίσης ο Πρόεδρος και ο Αντι¬ 
πρόεδρος της Επιχείρησης. Στο εννεαμελές Δ.Σ. πέντε (5) 
μέλη είναι αιρετοί κοινοτικοί σύμβουλοι, ένας (1) είναι εκπρό¬ 
σωπος του Πολιτιστικού Συλλόγου Πάγων (κοινωνικού φορά 
της περιοχής) και τρεις (3) είναι δημότες, κάτοικοι της Κοινό¬ 
τητας με πείρα ή γνώσεις σχετικές με το αντικείμενο της Επι¬ 
χείρησης. 

Στο Δ.Σ. προστίθεται, χωρίς τροποποίηση της συστατικής 
πράξης και εκπρόσωπος των εργαζομένων, εφόσον η Επιχεί¬ 
ρηση απασχολεί πάνω από 20 άτομα. 

5. Η διάρκεια της Επιχείρησης είναι αόριστη. 

6. Έδρα της Επιχείρησης είναι η Κοινότητα Πάγων. 

7. Το μετοχικό κεφάλαιο της Επιχείρησης είναι 10.000.000 
δρχ. Από αυτά τα 4.000.000 θα καταβληθούν από τον προϋ¬ 
πολογισμό του 1996 και τα υπόλοιπα τα επόμενα 3 χρόνια ανά 
2.000.000 ετησίως, 

8. Πόροι της Επιχείρησης είναι τα έσοδα από τις δραστηριό¬ 
τητες που περιγράφονται στους στόχους της, οι κάθε είδους 
αμοιβές και προμήθειες, χορηγίες, δάνεια, κληρονομιές, επι¬ 
χορηγήσεις, έσοδα από εκδηλώσεις κ.λπ. 

9. Η Επιχείρηση διαλύεται α) με απόφαση του Κοινοτικού 
Συμβουλίου με την πλειψηφία και την διαδικασία που ορίζει ο 
Δ.Κ.Κ. β) Σε περίπτωση πτώχευσης της διάλυσης ακολουθεί 
εκκαθάριση από εκκαθαριστές που ορίζονται από το Κοινο¬ 
τικό Συμβούλιο, τα δε περιουσιακά στοιχεία περιέρχονται 
στην Κοινότητα Πάγων. 

10. Η διοίκηση της Επιχείρησης διέπεται από σχετικό κανο¬ 
νισμό «Διοίκησης και Οικονομικής Διαχείρισης» και «Κανονι¬ 
σμό Εσωτερικής Υπηρεσίας» που θα συνταχθούν από το 
πρώτο Διοικητικό της Συμβούλιο. 

11. Από την απόφαση αυτή προκαλείται δαπάνη 4.000.000 
δρχ. για το 1996 που θα βαρύνει αποκλειστικά τον πρδυπολο- 
γισμό της Κοινότητας Πάγων και δαπάνη 6.000.000 δρχ. που 
θα καταβληθεί τμηματικά από 2.000.000 τα επόμενα τρία 
χρόνια και θα βαρύνει επίσης αποκλειστικά τον πρδυπολογι- 
σμό της Κοινότητας Πάγων (άρθρο 27 Ν. 2081/92). 

Η απόφαση αυτή να δημοσιευτεί στην Εφημερίδα της Κυ- 
βερνήσεως. 

Κέρκυρα, 13 Μαρτίου 1996 

Η Περιφερειακή Διευθύντρια 
ΑΡΤΕΜΙΣ ΚΑΡΑΣΣΑ 


Αριθ. ΔΥΠ/3361 (5) 

Ορισμός μελών Α/θμιας και Β/θμιας Επιτροπής Ελέγχου 
σταυλισμών και επιχειρήσεων επεξεργασίας ζωικών προ¬ 
ϊόντων στη Νομ/κή Αυτ/ση Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

α. Τις διατάξεις του Α.Ν. 2520/40. 
β. Τις διατάξεις του άρθρου 15 του Ν. 1579/85. 
γ. Το άρθρο 16 του Ν. 2218 (ΦΕΚ 90/τ.Β'/94). 
δ. Το άρθρο 13 του Ν. 2307 (ΦΕΚ 113/Τ.Α794). 
ε. Την ΔΔ 4915/27.9.95 απόφαση Νομάρχη Κέρκυρας (κε¬ 
φάλαιο Β1Β) «περί μεταβίβασης αρμοδιοτήτων», αποφασί¬ 
ζουμε: 

1. Ορίζουμε ως μέλη της Α/θμιας Επιτροπής σύμφωνα με 
το β σχετικό τους: 

α Ντάκου Κερασούλα, Επόπτη Δημόσιας Υγείας, με βαθμό 
Α', με αναπληρωτή τον Κατσώρα Κυριάκο με βαθμό Β'. 

β. Γρηγορόπουλο Κων/νο, Κτηνίατρο, με βαθμό Α' με ανα¬ 
πληρωτή τον Κοϋρκουλο Θεόδωρο επίσης κτηνίατρο με 
βαθμό Β'. 

γ. Καρύδη - Καραθανάση Σταυρούλα, Γ εωπόνο, Δ/νσης Γ ε- 
ωργίας, με βαθμό Α' με αναπληρώτρια την Μακροπόδπ 
Μαίρη, επίσης Γεωπόνο, με βαθμό Α'. 

δ. Καζαντζόγλου Ευθύμιο, κτηνίατρο, προϊστάμενο γρα¬ 
φείου περιβαλλοντικών θεμάτων, με βαθμό Β', με αναπλη¬ 
ρωτή τον Σπανάκη Νικόλαο, Ηλεκτρολόγο Μηχ/κό, με βαθμό 
Α’. 

ε. Ενα δημοτικό ή κοινοτικό σύμβουλο της περιοχής που θα 
ιδρυθεί και θα λειτουργήσει η επιχείρηση. 

στ. Βιτουλαδίτη Κων/νο, κτρνοτρόφο, εκπρόσωπο του 
Συν/σμού επεξεργασίας κρέατος με αναπληρωτή τον Νάο 
Κων/νο. 

Σε περίπτωση που υπάρχει τοπικός σύλλογος, σωματείο ή 
συνεταιρισμός θα συμμετέχει εκπρόσωπός του. 

Πρόεδρος της Επιτροπής θα είναι οε βαθμό ανώτερος 
υπάλληλος ΠΕ κατηγορίας που θα συμμετέχει σ την Επι¬ 
τροπή. 

Γραμματέας της Επιτροπής θα είναι ο οριζόμενος Επόπτης 
Δημόσιας Υγείας. 

Έργο της Α/θμιας Επιτροπής είναι ο έλεγχος και η γνωμο¬ 
δότηση σε θέματα σταυλισμοϋ και ίδρυσης και λειτουργίας 
κτηνοτροφικών ή πτηνοτροφικών επιχειρήσεων ή επιχειρή¬ 
σεων επεξεργασίας ζωικών προϊόντων σύμφωνα με τις διατά¬ 
ξεις του Α.Ν. 2520/40 κατά μέρος που εξακολουθεί να ισχύει 
και τις υγειονομικές διατάξεις που ισχύουν κάθε φορά. 

Η επιτροπή για κάθε γνωμοδότηση της θα συντάξει πρα¬ 
κτικό που θα υποβάλλει στην αρμόδια υγειονομική υπηρεσία 
της Νομαρχίας. 

2, Ορίζουμε μέλη της Β/θμιας Επιτροπής τους: 

α. Σαγιά Ανδρέα, γιατρό, προϊστάμενο Τμήματος Δημόσιας 
Υγείας με αναπληρωτή τον Λίγγα Ιωάννη, Επόπτη Δημόσιας 
Υγείας. 

β. Σωτηρίου Σπυρίδωνα, Δ/ντή Δ/νσης Κτηνιατρικής, με 
αναπληρώτρια την Καταβάτη Μαρία, κτηνίατρο τ ης ίδιας 
διεύθυνσης. 

γ. Βάρελη Σπυρίδωνα, προϊστάμενο της Δ/νσης Γεωργίας 
με αναπληρωτή τον Μεσημέρη Ανδρέα, γεωπόνο. 

δ. Κουρτελέση Αρετή, προϊσταμένη του τμήματος έκδοσης 
αδειών της Δ/νσης Τεχνικών υπηρεσιών, με αναπληρωτή τον 
Καραλή Νικήτα, Πολιτικό Μηχανικό. 

ε. Τον δήμαρχο ή πρόεδρο κοινότητας της περιοχής στην 
οποία θα ιδρυθεί ή έχει ιδρυθεί και θα λειτουργήσει ή λειτουρ¬ 
γεί η επιχείρηση. 

στ, Νάο Κων/νο, κτηνοτρόφο. πρόεδρο των επιχειρήσεων 
(συνεταιρισμών ή συλλόγων). 

Γραμματέας της Επιτροπής θα είναι ο οριζόμενος Επόπτης 
Δημόσιας Υγείας. 

Έργο της Β/θμιας Επιτροπής είναι η γνωμοδότηση σε θέ¬ 
ματα προσφυγών των ενδιαφερομένων κατά των Α/θμιων 
αποφάσεων. 

Η Β/θμια Επιτροπή επίσης γνωμοδοτεί για την απαγόρευση 
της άσκησης επαγγέλματος ή επιτηδεύματος στις περιπτώ¬ 
σεις που κινδυνεύει η δημόσια υγεία, σύμφωνα με τις διατά¬ 
ξεις του Α.Ν. 2520/40 κατά μέρος που εξακολουθεί να ισχύει 
και τις υγειονομικές διατάξεις που ισχύουν κάθε φορά. 

Η Επιτροπή για κάθε περίπτση γνωμοδότησης συντάσσει 
και υποβάλλει πρακτικό στο Νομάρχη. 

Η απόφαση αυτι^να δημοσιευθεί στην Εφημερίδα της Κυ- 
βερνήσεως. 

Κέρκυρα, 13 Μαρτίου 1996 

Ο Πρόεδρος Ν.Ε. 

ΣΠΥΡΟΣ ΓΑΤΣΟΥΛΗΣ 

-♦- 

Αρίθ. 6854 (6) 

Σύσταση ίδιου νομικού προσώπου στο Δήμο Τσοτυλίου Ν. Κο¬ 
ζάνης με το όνομα -ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ (ΚΑΠΗ)». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 203 και 205 του Π.Δ. 410/ 
1995 (ΦΕΚ 231 τ.Α'). 

2. Τις διατάξεις του Π.Δ. 331/1983. 

3. Τηναριθμ. 131/1995 απόφαση του Δημοτικού Συμβου¬ 
λίου Τσοτυλίου, εκδίδουμε πράξη όπως παρακάτω: 

1. Συστήνουμε ίδιο νομικό πρόσωπο με το όνομα «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ)» στο Δή¬ 
μου Τσοτυλίου. 

2. Σκοπός του νομικού προσώπου είναι: 

α. Η παροχή ιατροκοινωνικής προστασίας στα ηλικιωμένα 
άτομα της περιοχής του Δήμου Τσοτυλίου. 

β. Οι σκοποί του ΚΑΠΗ επιδιώκονται με την παροχή ιατρο¬ 
φαρμακευτικής περίθαλψης, φυσιοθεραπευτικής αγωγής, 
βοήθεια στο σπίτι, κοινωνική εργασία,μέριμνα για νοσοκο¬ 
μειακή περίθαλψη, οργανωμένη ψυχαγωγία, καθώς και κάθε 
είδους εξυπηρέτηση, υλική καιηθική βοήθεια που θα τους το¬ 
νώσει σωματικά και ψυχικά. 

3. Πόροι του παραπάνω νομικού προσώπου είναι: 

α. Η ετήσια επιχορήγηση του Δήμου με το ποσό του 
1.000.000 δρχ. που γράφεται στον προϋπολογισμό εκάστου 
έτους. 

β. Κάθε είδους εισφορές, συνδρομές, δωρεές, κληροδο¬ 
σίες κ.λπ. 

γ. Έσοδα από την ίδια την περιουσία του. 

δ. Κάθε παροχή του κράτους ή κάθε άλλη νόμιμη πρόσοδο. 

Με την παρούσα πράξη προκαλείται δαπάνη σε βάρος του 
προϋπολογισμού του Δήμου Τσοτυλίου ύψους 1.000.000 
δρχ. 

Η παρούσα να δημοσιευθεί στην Εφημερίδα της Κυβερνή- 
σεως, 

Κοζάνη, 7 Μαρτίου 1996 

Η Αναπλ. Περιφ. Δ/ντής 
Μ.Ν. ΑΓΓΕΛΙΔΟΥ 


Αριθ. 105898 (7) 

Ίδρυση τμημάτων του τομέα της Συνεχιζόμενης Επαγγελμα¬ 
τικής Κατάρτισης στα Κ.Ε.Κ. Ελευσίνας - Βόλου - Ωραιο- 
κάστρου, 

Ο Α' ΑΝΤΙΠΡΟΕΔΡΟΣ ΤΟΥ ΟΑΕΔ 
Έχοντας υπόψη: 

1. Τις διατάξεις του Ν.Δ. 212/69 «περί Οργανώσεως και 
Διοικήσεως του ΟΑΕΔ». 

2. Τις διατάξεις του Β.Δ. 405/71 «περί Οργανώσεως, Συ- 
γκροτήσεως και Λειτουργίας των Υπηρεσιών του ΟΑΕΔ 
κ.λπ.». 

3. Τις διατάξεις του Ν. 709/77 «Περί Καθιερώσεως Κινή¬ 
τρων Επαγ/κής Κατάρτισης του Εργατ. Δυναμ. κ.λπ.». 

4. Τις 115372/11.11.94 και 115373/11.11.1994 αποφά¬ 
σεις του Υπ. Εργασίας. 

5. Την εισήγηση της Υπηρεσίας, αποφασίζουμε: 

Άρθρο 1 

Ιδρύουμε τμήμα συνεχιζόμενης επαγ/κής κατάρτισης ειδι¬ 
κότητας «τεχνίτες - συντηρητές συσκευών φυσικού αερίου» 
στα ΚΕΤΕΚ Ελευσίνας - Βόλου και Ωραιοκάστρου. 

Άρθρο 2 

Σκοπός του ιδρυομένου τμήματος είναι η επαγ/κή κατάρ¬ 
τιση του εργατικού δυναμικού των περιοχών Λεκανοπεδίου 
Αττικής, Μαγνησίας και Θεσσαλονίκης με το σύστημα της συ¬ 
νεχιζόμενης επαγ/κής κατάρτισης στην ειδικότητα «Τεχνίτες 
- συντηρητές συσκευών φυσικού αερίου. 

Άρθρο 3 

Τα προσόντα των υποψηφίων για εκπαίδευση και η διάρ¬ 
κεια της εκπαίδευσης καθορίζονται με βάση τις ισχύουσες 
διατάξεις. 

Άρθρο 4 

Η λειτουργία του ιδρυομένου τμήματος καθορίζεται από 
τον Κανονισμό λειτουργίας εκπαιδευτικών μονάδων συνεχι¬ 
ζόμενης επαγ/κής κατάρτισης (ΚΕΚ). 

Άρθρο 5 

Κάλυψη δαπάνης. 

1. Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Νομικού Προσώπου 
ΟΑΕΔ ύψους 13.000.000 δρχ. περίπου για το οικονομικό 
έτος 1996, και 39.000,000 δρχ. για τα επόμενα οικονομικά 
έτη. 

2. Για την ανωτέρω δαπάνη έχει εγγραφεί πίστωση στον 
προϋπολογισμό του Νομικού Προσώπου ΟΑΕΔ ύψους 
15.000.000δρχ, μετά στοιχεία414, 521/α, 521/β, 535/α. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 12 Μαρτίου 1996 

Ο Α' Αντιπρόεδρος 
Γ. ΛΑΝΤΖΟΥΡΑΚΗΣ 

-♦- 

Αριθ. 105366 (8) 

Σύσταση Τοπικής Υπηρεσίας ΟΑΕΔ στη Μύρινα Λήμνου. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «περί Οργανώσεως και 

Διοικήσεως του Οργανισμού Απασχολήσεως Εργατικού Δυ¬ 
ναμικού». 

2. Τις διατάξεις των άρθρων 14,16,40,41, και 42 του Β.Δ, 
405/71 «Περί Οργανώσεως, Συγκροτήσεως και Λειτουργίας 
των Υπηρεσιών του Οργανισμού Απασχολήσεως Εργατικού 
Δυναμικού». 

3. Ότι από τις διατάξεις της απόφασης αυτής προκαλείται 
δαπάνη σε βάρος του Πρδυπολογισμού του Ν.Π. του Ο.Α.Ε.Δ. 
η οποία αναλύεται ως εξής: 

α) 1.100.000 δρχ. εφάπαξ για δαπάνες εξοπλισμού, που 
βαρύνουν τους Κ.Α. 9742,9743 και 9747, οι δε εγγεγραμμέ¬ 
νες πιστώσεις των Κ.Α. του υπό έγκριση προϋπολογισμού του 
έτους 1996 ανέρχονται στο ποσό των 357.000.000 δρχ. 

β) 2.210.000 δρχ. για λειτουργίες δαπάνες του τρέχοντος οι¬ 
κονομικού έτους και 4.500.000 δρχ. περίπου για τα επόμενα 
οικονομικά έτη, που βαρύνουν τους Κ.Α. 0813,0831,0834, 
0841,0842,0845,1261,1264,1269 και 1611, οι εγγεγραμ¬ 
μένες πιστώσεις τνω Κ.Α. του υπό έγκριση προϋπολογισμού 
έτους 1996 ανέρχονται στο ποσό των 1.547.300.000 δρχ. 

Την εισήγηση της Υπηρεσίας, αποφασίζουμε: 

1. Συνιστούμε στην Μύρινα Λήμνου, Νομού Λέσβου, Τοπική 
Υπηρεσία του Οργανισμού με τον τίτλο «Οργανισμού Απα¬ 
σχολήσεως Εργατικού Δυναμικού - Τοπική Υπηρεσία Μύρινας 
Λήμνου». 

2. Η Τοπική αυτή Υπηρεσία διαθρώνεται ως ακολούθως: 
α) Γραφείο Απασχόλησης 

β) Γραφείο Ασφάλισης 
γ) Γ ραφείο Υποστήριξης 

3. Η με την πιό πάνω διάρθρωση της Υπηρεσίας ασκεί τις αρ¬ 
μοδιότητες που αναφέρονται στις παραγράφους 1, 2 και 3 
του άρθρου 40 του Β.Δ. 405/71. 

4. Η Τοπική δικαιοδοσία της Υπηρεσίας αυτής περιλαμβάνει 
τα νησιά Λήμνου και Αγίου Ευστρατίου. 

5. Η Τοπική αυτή Υπηρεσία θα υπάγεται διοικητικά στην 
Περ/κη Δ/νση ΟΑΕΔ Αττικής και Νήσων. 

6. Η ημερομηνία έναρξης λειτουργίας της νέας αυτής Τοπι¬ 
κής Υπηρεσίας θα οριστεί με νεώτερη απόφαση μας. 

Η παρούσα να δημοοιευθεί στην Εφημερίδα της Κυβερνή- 
οεως. 

Αθήνα, 5 Μαρτίου 1996 

Ο Διοικητής 
Γ. ΣΠΥΡΟΠΟΥΛΟΣ 


Αριθ. 105671 (9) 

Σύσταση Τοπικής Υπηρεσίας ΟΑΕΔ στην Κάρπαθο. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόφη: 

1. Τις διατάξεις του Ν.Δ. 212/69 «περί Οργανώσεως και 
Διοικήσεως του Οργανισμού Απασχολήσεως Εργατικού Δυ¬ 
ναμικού». 

2. Τις διατάξεις των άρθρων 14,16,40,41, και 42 του Β.Δ. 
405/71 «Περί Οργανώσεως, Συγκροτήσεως και Λειτουργίας 
των Υπηρεσιών του Οργανισμού Απασχολήσεως Εργατικού 
Δυναμικού». 

3. Ότι από τις διατάξεις της απόφασης αυτής προκαλείται 
δαπάνη σε βάρος του Πρδυπολογισμού του Ν.Π. του Ο.Α.Ε.Δ. 
η οποία αναλύεται ως εξής: 

α) 1.100,000 δρχ. εφάπαξ για δαπάνες εξοπλισμού, που 
βαρύνουν τους Κ.Α. 9742,9743 και 9747, οι δε εγγεργαμέ- 
νες πιστώσεις των Κ.Α. του υπό έγκριση πρδυπολογισμού του 
έτους 1996 ανέρχονται στο ποσό των 357.000.000 δρχ. 
β) 2.210.000 δρχ. για λειτουργίες δαπάνες του τρέχοντος οι¬ 
κονομικού έτους και 4.500.000 δρχ. περίπου για τα επόμενα 
οικονομικά έτη, που βαρύνουν τους Κ.Α. 0813,0831,0834, 
0841,0842,0845,1261,1264,1269 και 1611,ο* εγγεγραμ¬ 
μένες πιστώσεις των Κ.Α. του υπό έγκριση προϋπολογισμού 
έτους 1996 ανέρχονται στο ποσό των 1.547.300.000 δρχ. 

Την εισήγηση της Υπηρεσίας, αποφασίζουμε: 

1. Συνιστούμε στην νήσο Κάρπαθο, Νομού Δωδεκαννήσου, 
Τοπική Υπηρεσία του Οργανισμού με τον τίτλο «Οργανισμού 
Απασχολήσεως Εργατικού Δυναμικού - Τοπική Υπηρεσία 
Καρπάθου». 

2. Η Τοπική αυτή Υπηρεσία διαθρώνεται ως ακολούθως: 

α) Γραφείο Απασχόλησης 

β) Γ ραφείο Ασφάλισης 

γ) Γ ραφείο Υποστήριξης 

3. Η με την πιό πάνω διάρθρωση της Υπηρεσίας ασκεί τις 
αρμοδιότητες που αναφέρονται στις παραγράφους 1, 2 και 3 
του άρθρου 40 του Β.Δ. 405/71. 

4. Η Τοπική δικαιοδοσία της Υπηρεσίας αυτής περιλαμβά¬ 
νει τα νησιά Καρπάθου, Κάαου και Καστελλόριζου. 

5. Η Τοπική αυτή Υπηρεσία θα υπάγεται διοικητικά στην 
Περ/κη Δ/νση ΟΑΕΔ Αττικής και Νήσων. 

6. Η ημερομηνία έναρξης λειτουργίας της νέας αυτής Τοπι¬ 
κής Υπηρεσίας θα οριστεί με νεώτερη απόφαση μας. 

7. Η παρούσα να δημοοιευθεί στην Εφημερίδα της Κυβερ- 
νήσεως. 

Αθήνα, 8 Μαρτίου 1996 
Ο Διοικητής 
Γ. ΣΠΥΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


